<classify> Yanga iliwasili Mwanza juzi tayari kwa mechi hiyo itakayochezwa kwenye uwanja wa CCM Kirumba. Mechi hiyo itakuwa ya pili kwa timu hizo kukutana, baada ya ile ya mzunguko wa kwanza wa Ligi Kuu Bara kuisha kwa Yanga kushinda mabao 3-0.Baada ya mechi hiyo wiki ijayo timu hizo zitacheza mechi ya mzunguko wa pili wa ligi. Tunashukuru tumefika Mwanza salama na tunashukuru wadau na wapenzi wa klabu yetu kwa kutupokea vyema. Wachezaji wako na ari kwa ajili ya kupambana na kuhakikisha wanashinda.Tunajua tuna kibarua kigumu mbele yetu lakini sisi lengo letu ni kuhakikisha tunashinda mchezo wetu, alisema. Kocha huyo wa zamani wa Tanzania Prisons na Mbeya City alisema kwa sasa mkakati wao mkubwa ni kuhakikisha wanapambana na timu yake kusonga mbele katika michuano hiyo ambayo Yanga ndio bingwa mtetezi.Mwambusi alisema timu yake itawakosa wachezaji wawili kutokana na majeruhi Vincent Bossou na Donald Ngoma. Kwa upande wake nahodha wa Yanga, Nadir Haroub Canavaroalisema timu yao iko tayari kwa kuhakikisha wanapambana na kutetea taji lao.Ili kutimiza malengo yetu ni lazima tupambane tuhakikishe tunashinda na kufika fainali.Tumedhamiria kuchukua makombe yote msimu huu. Kwa sasa matatizo ya uongozi tumeyaweka pembeni na tulichodhamiria sasa ni kuhakikisha tunapambana na kucheza mpira, alisema Canavaro.  <topic>: MICHEZO 